Document ID: 32005R1318

32005R1318
L 210/11
JURNALUL OFÍCIAL AL UNIUNII EUROPENE
REGULAMENTUL (CE) NR. 1318/2005 AL COMISIEI
din 11 august 2005
de modificare a anexei II la Regulamentul (CEE) nr. 2092/91 al Consiliului privind metoda de producție agricolă ecologică și indicarea acesteia pe produsele agricole și alimentare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare (1), în special articolul 13 a doua liniuță,
întrucât:
(1)
În conformitate cu procedura prevăzută la articolul 7 alineatul (4) din Regulamentul (CEE) nr. 2092/91, anumite state membre au prezentat informații din 2002 în vederea includerii anumitor produse în anexa II la respectivul regulament.
(2)
Varul industrial, un produs secundar din procesul de fabricare sub vid a sării din saramura din zonele muntoase, este considerat esențial pentru anumite cerințe specifice de ameliorare a solului și de nutriție din unele state membre și s-a dovedit a nu avea efecte dăunătoare asupra mediului.
(3)
Hidroxidul de calciu s-a dovedit a fi esențial pentru controlul unei boli provocate de o ciupercă la pomii fructiferi în anumite zone climatice. Controlul acestei boli în producția agricolă ecologică este dificil și necesită utilizarea cuprului, care poate fi redusă prin aplicarea hidroxidului de calciu.
(4)
Etilena este deja inclusă în partea B din anexa II la Regulamentul (CEE) nr. 2092/91 ca substanță de uz tradițional în producția agricolă ecologică. S-a considerat oportun să se completeze condițiile de utilizare a respectivei substanțe pentru a cuprinde, pe lângă banane, alte fructe pentru care etilena este necesară în procesul de producție.
(5)
Prin urmare, anexa II la Regulamentul (CEE) nr. 2092/91 ar trebui modificată în consecință.
(6)
Măsurile prevăzute de prezentul regulament sunt conforme cu avizul comitetului instituit în conformitate cu articolul 14 din Regulamentul (CEE) nr. 2092/91,
ADOPTĂ PREZENTUL REGULAMENT:
Articolul 1
Anexa II la Regulamentul (CEE) nr. 2092/91 se modifică în conformitate cu anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 august 2005.

Labels: 6